Ståmmpaam

Männliche Nåchfåhrn
Dr Ståmmpaam (in éngrn Sinn) isch a Dårstéllung va die männlichn Nåchkómmen van an Ménsch. Die Persónen van Schaupilt då druntr sein frei drfuntn unt jede Éhnlichkeit mit a wirklichr Persón isch zuafällig. Fir a Dårstéllung gip’s mehr Méglichkeitn, z. B. an Paam, der mehr ódr weanigr só ausschaugg wia in dr Natur, an apschtraktn Paam ódr an Årt Lischtn mit eingruckte Zeiln (mit ódr óhne Linien) wia’s då untn aufzeichnt isch. Die Persón va der man die Nåchfåhrn aufzeichnt, isch dr Proband. Dr Ståmmpaam kånn unvóllsténdig sein, wénn man Datn ibr Leit nét kénnt ódr sie pewusst wéklåsst (in unsrn Peischpiel petrifft dés die Frau van Stefan). 

  Carl Puchmair (Proband) (1878 – 1924), heiratet 1915 Katharina Stolz (1887 – 1967)
    │
    ├─ Dieter Puchmair (1916 – 1990), heiratet 1940 Regina Kranz (1918 – 2001)
    │  │
    │  ├─ Erhard Puchmair (1944 - 1961)
    │  │
    │  ├─ Daniel Puchmair (*1951), heiratet 1980 Christine Speer (*1960)
    │  │  │
    │  │  └─ Bertram Puchmair (*1983)
    │  │
    │  └─ Stefan Puchmair (*1952), heiratet 1980 (?)
    │       
    ├─ Robert Puchmair (1918 – 2001), heiratet 1944 Berta Nagel (1925 - 1960)
    │  │
    │  └─ Heinz Puchmair (*1946), heiratet 1969 Liliane Graber (*1945)
    │       │
    │       ├─ Georg Puchmair (*1970), heiratet 1999 Gunda Augst (*1973)
    │       │
    │       └─ Armin Puchmair (*1972)
    │       
    ├─ Herbert Puchmair (1921 – 1944), heiratet 1943 Margreth Lambert (1925 – 1999)
    │  │    
    │  └─ Leo Puchmair (1944 – 2004), heiratet 1970 Margareth Stein (*1950)
    │       │
    │       ├─ Anton Puchmair (*1974)
    │       │
    │       └─ Ulrich Puchmair (*1979)
    │       
    └─ Karl Puchmair (1922 – 1942)

Ålle Nåchfåhrn
In weitrn Sinn vrsteaht man untr an Ståmmpaam aa die Aufzeichnung va die weiblichn Nåchkómmen van Proband ódr va dr Probandin (Deszendénztåfl). 

  Carl Puchmair (Proband) (1878 – 1924), heiratet 1915 Katharina Stolz (1887 – 1967)
    │
    ├─ Dieter Puchmair (1916 – 1990), heiratet 1940 Regina Kranz (1918 – 2001)
    │   │
    │   ├─ Erhard Puchmair (1944 - 1961)
    │   │
    │   ├─ Elfriede Puchmair (*1946), heiratet 1970 Lorenz Köhl (1940 – 2000)
    │   │   │
    │   │   └─ Karla Köhl (*1973), heiratet 2001 Frank Hilbe (*1973)
    │   │
    │   └─ Daniel Puchmair (*1951), heiratet 1980 Christine Speer (*1960)
    │        │
    │        ├─ Bertram Puchmair (*1983)
    │        │
    │        └─ Berta Puchmair (*1986)
    │        
    └─ Susanna Puchmair (1917 – 2004), heiratet 1940 Martin Scherg (1912 – 1945)
         │
         ├─ Martina Scherg (1942 - 2010), 
         │
         └─ Katharina Scherg (*1944), heiratet 1970 Leander Schuhmann (*1941)
              │
              └─ Monika Schuhmann (*1972)

Ståmmlinie
Man kånn aa die Vrzweigungen wéklåssn unt lei die Zwischngliedr va dr erschtn pis zu dr léschtn Generaziónen aufzeichnen:  

  Carl Puchmair (1878 – 1924), heiratet 1915 Katharina Stolz (1887 – 1967)
    │
    └─ Dieter Puchmair (1916 – 1990), heiratet 1940 Regina Kranz (1918 – 2001)
         │
         └─ Daniel Puchmair (*1951), heiratet 1980 Christine Speer (*1960)
              │
              └─ Bertram Puchmair (*1983)

Psundrheitn 
Es gip psundre Fälle, dé in an Ståmmpaam vórhåntn sein kénnen: 
 Heirat va Witwen unt Witwr
 Scheidungen
 lédige (uneheliche) Kindr
 Schreibnåmen va dr Muatr óder paoade Schreibnamen va die Éltrn fir die Kindr 
 Adopziónen
 Untrscheidung va kirchlichr unt zivilr Heirat
 Mehrlingsgepurtn

Link
 Peischpiel: Ståmmpaam va die Habsburgr

Kategorie:Artikel auf Tirolerisch
Kategorie:Familie
Kategorie:Soziologie